hotchpotch/miracl-hf-unified huggingface dataset:
จั๊กจั่น วันวิสา
จั๊กจั่น วันวิสา หรือในปัจจุบันคือ กอหญ้า อาร์สยาม นักร้องเพลงลูกทุ่งหญิงไทย เจ้าของผลงานเพลงชื่อดัง เพลง "คิดฮอดบ่จริง"
จักจั่น วันวิสา หรือในปัจจุบันใช้ชื่อในวงการเพลงลูกทุ่งว่า จั๊กจั่น อาร์สยาม มีชื่อและนามสกุลจริงว่า พิชญนันท์ บุญมานัด (ชื่อเดิม : สุดา บุญมานัด) เกิดวันที่ 7 กันยายน พ.ศ. 2533 ที่บ้านโคกชำแระ อำเภอทุ่งศรีอุดม จังหวัดอุบลราชธานี จากเด็กสาวที่เธอเป็นซุปเปอร์สตาร์หน้าชั้น จนผู้คนกล่าวขานน้ำเสียงของเธอเป็นที่ยอมรับของนักเรียนร่วมห้องเป็นที่รักของพี่น้องในหมู่บ้าน รวมทั้งครู อาจารย์ ก็ส่งเสริม อาจารย์กิมเฮง เขียวอ่อนโชติ และ อาจารย์ศราวุฒิ ทุ่งขี้เหล็ก ไปพบเข้าจึงนำมาส่งเสริมให้เป็นลูกทุ่งสาวคนใหม่แถมยังได้รับการเติมเต็มเอาใจใส่จาก ครูสลา คุณวุฒิ และ อาจารย์วสุ ห้าวหาญ มาจนถึงปัจจุบัน
จักจั่น วันวิสา เริ่มเป็นนักร้องลูกทุ่งหญิงในสังกัด แกรมมี่โกลด์ ในเครือจีเอ็มเอ็ม แกรมมี่ ตั้งแต่ปี พ.ศ. 2548 มีผลงานเพลงออกมาหลายชุด มีทั้งอัลบั้มเดี่ยว และอัลบั้มพิเศษ แต่ในปี พ.ศ. 2556 จักจั่น วันวิสา ได้หมดสัญญากับทาง แกรมมี่โกลด์ หลังจากนั้นเธอได้เซ็นสัญญาและย้ายไปสังกัดค่ายอาร์สยาม บริษัทในเครือบริษัท อาร์เอส จำกัด (มหาชน)
ปี พ.ศ. 2556 ได้เปลี่ยนชื่อในวงการเพลงจากเดิม จักจั่น วันวิสา เป็น กอหญ้า อาร์สยาม ตามคำแนะนำของผู้ใหญ่ในค่ายอาร์สยาม ด้วยภาพลักษณ์หน้าตาในปัจจุบันที่เปลี่ยนไปจากเมื่อครั้งแรกที่เข้าวงการ เธอได้ยอมรับว่าทำศัลยกรรมทำให้เธอมีผลงานอื่นตามมานอกจากการร้องเพลง คือ ถ่ายแบบ มิวสิกวีดีโอ และในอัลบั้มชุดใหม่ สังกัดค่ายอาร์สยาม กอหญ้าได้แต่งเนื้อเพลงเองในอัลบั้มอีกหลายเพลงด้วย และเปลี่ยนแนวเพลงจากลูกทุ่งหวาน มาเป็นลูกทุ่งป๊อบมากขึ้น
ปี พ.ศ. 2559 ได้เปลี่ยนชื่อในวงการเพลงใหม่เป็น จั๊กจั่น อาร์สยามชุดที่ 1 กุหลาบที่บ่กล้าส่ง (7 มีนาคม พ.ศ. 2549)
ชุดที่ 2 ...ก็ยังคิดถึง (5 มิถุนายน พ.ศ. 2550)
ชุดที่ 3 เมื่อถูกความรักหาเจอ (22 เมษายน พ.ศ. 2551)
ชุดที่ 4 ปรับทุกข์กับเงา (9 กุมภาพันธ์ พ.ศ. 2553)
ชุด ดอกไม้จากผองศิษย์ด้วยรักแด่ครูสลา
ชุด คู่ฮิต คู่ร้อง
เป็นการนำผลงานเพลงของ จักจั่น วันวิสา เสถียร ทำมือ มารวมและทำชุดใหม่เป็นการกลับมาทำงานเพลงอีกครั้ง ในแนวลูกทุ่งหวานๆ ผสมป๊อบ และมีการแต่งเพลงเองด้วยในอัลบั้มชุดนี้ หลังจากที่จักจั่นได้หมดสัญญากับทาง แกรมมี่โกลด์ และได้ย้ายไปสังกัดค่ายอาร์สยาม บริษัทในเครือบริษัท อาร์เอส จำกัด (มหาชน) ได้มีการเปลี่ยนชื่อในวงการเป็น "'กอหญ้า อาร์สยาม" ในผลงานเพลง "คนคั่นเวลา" และปัจจุบันได้เปลี่ยนชื่อเป็น "จั๊กจั่น อาร์สยาม" ในผลงานเพลง "รักแท้หรือแค่มโน"
กำแพงเมืองเชียงใหม่
กำแพงเมืองเชียงใหม่ หรือ กำแพงเวียงเชียงใหม่ ปัจจุบันหมายถึงกำแพงเมืองชั้นในของเวียงเชียงใหม่ (ในขณะที่กำแพงเมืองชั้นนอกคือแนวกำแพงดิน) สร้างขึ้นพร้อมกับการสถาปนาอาณาจักรล้านนา ในรัชสมัยพญามังราย เพื่อเป็นเมืองหลวงของล้านนา โดยขั้นแรกได้ขุดคูเมืองเป็นรูปสี่เหลี่ยมจัตุรัส มีความยาวด้านละประมาณ 1.63 กิโลเมตร และนำดินที่ได้จากการขุดคูเมืองนั้นขึ้นไปถมเป็นแนวกำแพงเมือง โดยเริ่มขุดที่มุมตะวันออกเฉียงเหนือคือแจ่งศรีภูมิอันเป็นทิศมงคลก่อน แล้วก่ออิฐขนาบสองข้างกันดินพังทลาย ข้างบนกำแพงปูอิฐตลอดแนวทำเสมาไว้บนกำแพงทั้งสี่ด้านและประตูเมืองอีกทั้งสี่แห่ง เดิมประตูเมืองทั้งชั้นนอกชั้นในหนึ่งประตูก็ทำเป็นสองชั้น บานประตูวางเยื้องกัน เพื่อป้องกันข้าศึกเอาปืนใหญ่ยิงกรอกประตูเมือง ปัจจุบันถูกรื้อหมดแล้ว
กำแพงด้านทิศเหนือ มีความยาวมากที่สุด วัดได้ประมาณ 1.67 กิโลเมตร รองลงมาเป็นกำแพงด้านทิศใต้ วัดได้ 1.63 กิโลเมตร ส่วนกำแพงด้านทิศตะวันออกมีความยาวเท่ากับทิศตะวันตก คือ 1.62 กิโลเมตร
หลังจากที่เชียงใหม่ได้รับอิสรภาพจากพม่า เจ้ากาวิละได้รับการสถาปนาเป็นเจ้าหลวงเชียงใหม่องค์แรก ก็โปรดให้บูรณะกำแพงเมืองเป็นครั้งใหญ่ เป็นกำแพงอิฐที่มีความมั่นคงทนทาน และบูรณะอีกครั้งในปี พ.ศ. 2361 ในรัชสมัยเจ้าหลวงธรรมลังกา เจ้าผู้ครองนครเชียงใหม่องค์ที่ 2
ในสมัยมณฑลลาวเฉียง กรมพระยาดำรงราชานุภาพ ทรงเคยถวายความเห็นในการรื้อกำแพงเมืองเชียงใหม่ต่อล้นเกล้าฯรัชกาลที่ห้าไว้ว่า ""...เห็นว่าที่จะเอาตัวอย่างที่รื้อกำแพงพระนครกรุงเทพฯ ไปรื้อกำแพงเมืองเชียงใหม่นั้นไม่ควร กรุงเทพฯเพราะบ้านเมืองเบียดเสียดเยียดยัด ต้องรื้อกำแพงขยายเป็นถนนหนทาง แลจัดบ้านเมืองให้เรียบร้อย เหตุเช่นนี้ไม่มีในเมืองเชียงใหม่ เปนแต่จะรื้อเสียโดยเห็นว่าเปนของเก่ารุงรังเปลืองแรง ไม่คุ้มค่าที่ได้อิฐหักๆ มาใช้สอย เห็นว่าเอาไว้ดูเล่นเปนของโบราณดีกว่า...""
ในปี พ.ศ. 2491 เนื่องจากกำแพงเมืองเชียงใหม่มีสภาพทรุดโทรมลงอย่างมาก และบางแห่งก็พังเป็นซากปรักหักพัง ทั้งยังมีวัชพืชขึ้นเป็นการรกอย่างมาก อีกทั้งยังบดบังทัศนียภาพของคนที่อยู่นอกกำแพงเมือง ทางเทศบาลนครเชียงใหม่จึงได้เริ่มรื้อกำแพงออก เพื่อสร้างถนนและเส้นทางคมนาคมในตัวเมืองเชียงใหม่ ส่วนอิฐจากกำแพงเมืองที่ถูกรื้อนั้นได้ถูกนำไปสร้างรั้วของค่ายกาวิละ
กำแพงและคูเมืองเชียงใหม่ ได้รับการขึ้นทะเบียนเป็นโบราณสถานของชาติ ในปี พ.ศ. 2478
เดิมกำแพงเมืองเชียงใหม่นั้นมีสองชั้น ได้แก่กำแพงชั้นนอก ซึ่งไม่เป็นที่แน่ชัดถึงปีสร้างและผู้สร้าง และกำแพงชั้นในซึ่งสร้างขึ้นมาในสมัยพญามังราย
โดยประตูเมืองในปัจจุบันจะเป็นประตูเมืองของกำแพงชั้นในซึ่งมีประตูทั้งหมด 5 ประตู ได้แก่
เป็นประตูของกำแพงเมืองชั้นนอก มีทั้งหมด4 ประตู ได้แก่
กำแพงเมืองเชียงใหม่มีแจ่ง ("มุม") 4 แจ่ง ซึ่งถือเป็นป้อมปราการของเมืองในอดีต ได้แก่
นอกจากนี้ ยังมี แจ่งหายยา (บ้างก็เรียกแจ่งทิพเนตร) ซึ่งเป็นแจ่งของกำแพงเมืองชั้นนอกหลงเหลืออยู่และมีสภาพดีมาก เป็นแจ่งที่ก่อด้วยอิฐมีลักษณะเป็นป้อมอย่างแจ่งกู่เฮือง ตั้งอยู่ทางใต้จากแจ่งกู่เฮืองราว 600 เมตร
คูเมืองเชียงใหม่ อดีตเป็นคูเมืองที่ใช้ป้องกันข้าศึก และยังเป็นแหล่งประมงและแหล่งน้ำสำหรับเมืองเชียงใหม่ ซึ่งน้ำในคูเมืองเป็นน้ำที่รับมาจากดอยสุเทพ
ในปัจจุบัน เนื่องจากไม่มีกำแพงเมืองแล้ว จึงเรียกแนวกำแพงเมืองเชียงใหม่นี้อย่างเป็นทางการว่า "คูเมือง" ซึ่งคูเมืองเชียงใหม่ เป็นคูน้ำความกว้างราว 13 เมตร (อดีตเคยกว้างสูงสุด 25 เมตร) ลึกสุด 4 เมตร ตลอดคูเมืองจะมีน้ำพุ และจุดกลับรถกั้นเป็นระยะๆ การจราจร รอบนอกเป็นแบบวิ่งรถทางเดียวตามเข็มนาฬิกา ส่วนรอบในวิ่งรถทางเดียวทวนเข็มนาฬิกา อยู่ในความดูแลของเทศบาลนครเชียงใหม่
ทรู อะคาเดมี่ แฟนเทเชีย ซีซั่นที่ 9
ทรู อคาเดมี่ แฟนเทเชีย ซีซั่นที่ 9 เป็นรายการเรียลลิตี้โชว์ อันดับ 1 ของประเทศไทย ซึ่งเป็นรายการที่ค้นหานักร้องนักแสดงเพื่อประดับวงการบันเทิง ในชุดทรู อะคาเดมี่ แฟนเทเชีย โดยในซีซั่นนี้เป็นครั้งที่ 3 ที่ทรูใช้เครือข่ายสังคมออนไลน์ (ทวิตเตอร์และเฟซบุ๊ก) ในการประชาสัมพันธ์รายการร่วมกับเว็บไซต์หลักและอายุของผู้เข้าสมัครยังคงเป็น 15-25 ปีและปีนี้ยังเป็นครั้งที่สองที่ทรูรับสมัครนักล่าฝันจากสถาบันต่าง ๆ อีกเช่นเดิม ซึ่งปีนี้มีการเข้าบ้าน True AF9 ก่อนล่วงหน้าแต่เป็นบ้านเล็กในวันที่ 2 มิถุนายน 2555 เพื่อเป็นการ Work Shop ของตัวแทนว่าที่นักล่าฝันทั้ง 24 คนและจะมีการแบ่งกลุ่มกับกรรมการเป็น 4 กลุ่มเพื่อที่จะโชว์ในวันเสาร์ของ 3 สัปดาห์ในบ้านหลังเล็ก โดยจะมีการแข่งขันของกรรมการด้วย เพื่อที่จะหา 12 นักล่าฝันตัวจริงและกรรมการจะคัดออกทีมละ 1 คนใน 3 สัปดาห์ที่อยู่ในบ้านหลังเล็กจนเหลือ 12 นักล่าฝันตัวจริง และ AF9 เป็นปีแรกที่ได้มีพิธีกร 2 คน คือ สุวิกรม อัมระนันทน์ (เปอร์) และ เศรษฐา ศิระฉายา (อาต้อย)
ทีม 1
ทีม 2
ทีม 3
ทีม 4ว่าที่นักล่าฝัน 24 คน AF9
ทีม 1 - ครูปุ้ม อรวรรณ เย็นพูนสุข + ปู แบล็คเฮด อานนท์ สายแสงจันทร์
ทีม 2 - ครูรัก ศรัทธา ศรัทธาทิพย์ + แมว จิระศักดิ์ ปานพุ่ม
ทีม 3 - ครูเป็ด วาเนสซ่า กัณโสภณ + ครูก๊องสุ์ ศุษณะ ทัศน์นิยม
ทีม 4 - ป้าแจ๋ว ยุทธนา ลอพันธุ์ไพบูลย์ + ทาทา อมิตา ทาทา ยังทีม 1 - ครูปุ้ม อรวรรณ เย็นพูนสุข + ปู แบล็คเฮด อานนท์ สายแสงจันทร์
ทีม 2 - ครูรัก ศรัทธา ศรัทธาทิพย์ + แมว จิระศักดิ์ ปานพุ่ม
ทีม 3 - ครูเป็ด วาเนสซ่า กัณโสภณ + ครูก๊องสุ์ ศุษณะ ทัศน์นิยม
ทีม 4 - ป้าแจ๋ว ยุทธนา ลอพันธุ์ไพบูลย์ + ทาทา อมิตา ทาทา ยัง
ทีม 1 - ครูปุ้ม อรวรรณ เย็นพูนสุข + ปู แบล็คเฮด อานนท์ สายแสงจันทร์
ทีม 2 - ครูรัก ศรัทธา ศรัทธาทิพย์ + แมว จิระศักดิ์ ปานพุ่ม
ทีม 3 - ครูเป็ด วาเนสซ่า กัณโสภณ + ครูก๊องสุ์ ศุษณะ ทัศน์นิยม
ทีม 4 - ป้าแจ๋ว ยุทธนา ลอพันธุ์ไพบูลย์ + ทาทา อมิตา ทาทา ยัง
ทีม 1 - ครูปุ้ม อรวรรณ เย็นพูนสุข
ทีม 2 - ครูรัก ศรัทธา ศรัทธาทิพย์ + แมว จิระศักดิ์ ปานพุ่ม
ทีม 3 - ครูเป็ด วาเนสซ่า กัณโสภณ + ครูก๊องสุ์ ศุษณะ ทัศน์นิยม
ทีม 4 - ป้าแจ๋ว ยุทธนา ลอพันธุ์ไพบูลย์ + ทาทา อมิตา ทาทา ยัง
สกุลโดรีอิคธีส
สกุลโดรีอิคธีส () เป็นสกุลของปลาจิ้มฟันจระเข้สกุลหนึ่ง ใช้ชื่อวิทยาศาสตร์ว่า "Doryichthys" (/โด-รี-อิค-ธีส/; มาจากภาษากรีกคำว่า "Dory" (δόρυ) หมายถึง "หอก" และ "ichthys" (Ιχθύς) หมายถึง "ปลา") ในวงศ์ Syngnathidae
มีลักษณะโดยรวมของสกุลนี้คือ ขอบเกล็ดด้านนอกแยกออกจากกัน ส่วนเกล็ดด้านในติดกัน ครีบหางเล็กมาก ส่วนใหญ่จะมีก้านครีบแขนง 8 ก้าน
พบทั้งหมด 5 ชนิด พบในประเทศไทยอย่างน้อย 2 ชนิด ซึ่งเป็นปลาน้ำจืดทั้งหมด พบกระจายพันธุ์ในภูมิภาคเอเชียอาคเนย์
ปลาจิ้มฟันจระเข้เขียว
ปลาจิ้มฟันจระเข้เขียว หรือ ปลาจิ้มฟันจระเข้ท้องคม (; ) เป็นปลากระดูกแข็งชนิดหนึ่ง จำพวกปลาจิ้มฟันจระเข้ (Syngnathinae)
จัดเป็นปลาเพียงชนิดเดียวเท่านั้นที่อยู่ในสกุล "Syngnathoides"
ลำตัวเป็นปล้อง 15-18 ปล้อง มีปล้องส่วนหาง 40-45 ปล้อง ทั้งสันส่วนบนและส่วนล่างต่อเนื่องกับสันของส่วนหางที่อยู่ในแนวเดียวกัน ส่วนท้ายของสันด้านข้างลำตัวโค้งขึ้นสู่ด้านหลังและสิ้นสุดใกล้กับฐานครีบหลัง ลำตัวแบนจากบนลงล่าง ส่วนกลางของลำตัวกว้างที่สุด ปลายหัวตามแนวกลางมีสันแข็งไม่สูงและขอบเรียบ สันแข็งบริเวณท้ายทอยมักมีหนามแหลม ๆ เล็ก ๆ บนขอบ จุดกำเนิดของครีบหลังอยู่ตรงปล้องลำตัว ไม่มีครีบหาง ปลายหางสามารถม้วนงอได้ มีสีลำตัวสีเขียวจนถึงสีน้ำตาลหรือสีเทา และมีแต้มสีเข้มที่ไม่แน่นอนตางกันไปตามแต่ละตัว
มีความยาวเต็มที่ประมาณ 25 เซนติเมตร อาศัยอยู่ตามกอสาหร่ายและหญ้าทะเล โดยมักจะเอาส่วนหางเกาะเกี่ยวกับใบของพืชเหล่านี้ไม่ให้ไหลไปกับกระแสน้ำ แล้วตั้งตัวเป็นมุมฉากเพื่อหลีกเลี่ยงศัตรูผู้ล่าและดักจับแพลงก์ตอนสัตว์กินเป็นอาหาร พบกระจายพันธุ์ในทะเลเขตร้อนในมหาสมุทรแปซิฟิก และมหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน
ปัจจุบัน เป็นปลาที่สามารถเพาะขยายพันธุ์ได้แล้ว นิยมเลี้ยงกันเป็นปลาสวยงามตามตู้ปลาหรือในพิพิธภัณฑ์สัตว์น้ำ
เปาสูหยิน
เปาสูหยิน () เป็นหนึ่งในตัวละครจาก สามก๊ก โดยเป็นแม่ทัพใต้บัญชาของกวนอู ต่อมาได้ร่วมมือกับบิฮอง น้องชายของบิต๊ก ที่ปรึกษาคนสำคัญของเล่าปี่ ทรยศกวนอูไปสวามิภักดิ์กับซุนกวน ทำให้กวนอูกับกวนเป๋ง ลูกบุญธรรมถูกจับประหารชีวิตในที่สุด
ต่อมาเปาสูหยินได้กลับมาสวามิภักดิ์ต่อเล่าปี่ แต่เล่าปี่ไม่ยอมและจับเปาสูหยินกับบิฮองประหารชีวิตเพื่อล้างแค้นแทนกวนอูและกวนเป๋ง
เปล่งมณี เร่งสมบูรณ์สุข
เปล่งมณี เร่งสมบูรณ์สุข (เกิด 10 สิงหาคม พ.ศ. 2504) นักการเมืองสตรีชาวไทย สมาชิกพรรคพลังประชารัฐ อดีตสมาชิกสภาผู้แทนราษฎรจังหวัดเลย เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน
เปล่งมณี เร่งสมบูรณ์สุข เกิดเมื่อวันที่ 10 สิงหาคม พ.ศ. 2504 เป็นบุตรของนายปรีชา และนางณัฐธร มัธยัสถ์สิน มีพี่น้อง 5 คน สำเร็จการศึกษาศิลปศาสตรบัณฑิต สาขาบริหารธุรกิจ และศิลปศาสตรมหาบัณฑิต สาขาไทยศึกษาเพื่อการพัฒนา มหาวิทยาลัยราชภัฏเลย ประกาศนียบัตรชั้นสูง สาขาการบริหารงานภาครัฐและกฎหมายมหาชน สถาบันพระปกเกล้า สมรสกับนายปรีชา เร่งสมบูรณ์สุข (รัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลนางสาวยิ่งลักษณ์ ชินวัตร) มีบุตร 4 คน
ในปี พ.ศ. 2549 เปล่งมณี เร่งสมบูรณ์สุข ได้รับเลือกเป็นสมาชิกวุฒิสภา จังหวัดเลย แต่ยังไม่ได้ปฏิบัติหน้าที่เนื่องจากเกิดการรัฐประหาร 19 กันยายน พ.ศ. 2549 เสียก่อน หลังการรัฐประหารนางเปล่งมณีลงสมัครรับเลือกตั้งเป็นสมาชิกสภาผู้แทนราษฎร สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรเป็นครั้งที่ 2 และได้รับการเลือกตั้งอีกครั้งในสังกัดพรรคเพื่อไทย
ใน พ.ศ. 2561 นางเปล่งมณีได้ย้ายมาร่วมงานกับ พรรคพลังประชารัฐ พร้อมกับปรีชา เร่งสมบูรณ์สุขและนายวันชัย บุษบา
เปล่งมณี เร่งสมบูรณ์สุข ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ปลาสลิดหินท้องเหลือง
ปลาสลิดหินท้องเหลือง หรือ ปลาแดมเซลท้องเหลือง (, ) เป็นปลาทะเลขนาดเล็กในวงศ์ปลาสลิดหิน (Pomacentridae)
มีสีสันของเกล็ดที่สะท้อนกับแสงแวววาว โดยที่ลำตัวเป็นสีน้ำเงินเข้ม ด้านล่างของลำตัวจนถึงครีบหางเป็นสีเหลือง มีขนาดโตเต็มที่ประมาณ 5.5 เซนติเมตร
พบกระจายพันธุ์บริเวณทะเลอินโดนีเซียจนถึงไมโครนีเซีย แต่ไม่พบในน่านน้ำไทย เป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม เป็นปลาทะเลชนิดที่หาง่าย และเลี้ยงง่าย เนื่องจากไม่ดุร้ายก้าวร้าว และสามารถปรับตัวให้เข้ากับสถานที่เลี้ยงได้เป็นอย่างดี ปัจจุบันสามารถเพาะขยายพันธุ์ได้แล้ว แต่ปลาที่มีการซื้อขายกันในตลาดค้าปลาสวยงามเป็นปลาที่ถูกจับจากอินโดนีเซีย
วันชัย บุษบา
นายวันชัย บุษบา (เกิด 16 พฤษภาคม พ.ศ. 2507) อดีต สมาชิกสภาผู้แทนราษฎรจังหวัดเลย เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
วันชัย บุษบา เกิดเมื่อวันที่ 16 พฤษภาคม พ.ศ. 2507 เป็นบุตรของนายลือ และนางกลั่น บุษบา สำเร็จการศึกษาศาสนศาสตรบัณฑิต สาขารัฐศาสตร์การปกครอง และศาสนศสตรมหาบัณฑิต สาขารัฐศาสตร์การปกครอง มหาวิทยาลัยมหามกุฏราชวิทยาลัย สมรสกับนางสมไหม บุษบา มีบุตร 2 คน นายคณาวุติบุษบา และ นางสาวสุรีนุช บุษบา
อดีตเป็นสมาชิกสภาองค์การบริหารส่วนตำบลน้ำสวย (อำเภอเมืองเลย) 2 สมัย ก่อนจะลงสมัครชิงตำแหน่งนายกองค์การบริหารส่วนตำบลน้ำสวย แต่ไม่ได้รับการเลือกตั้ง จากนั้นจึงลงสมัครรับเลือกตั้งเป็นสมาชิกสภาองค์การบริหารส่วนจังหวัดเลย เขตอำเภอเมือง และได้รับการเลือกตั้ง
พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย และได้รับการเลือกตั้งเป็นครั้งแรก
ใน พ.ศ. 2561 นายวันชัยได้ย้ายมาสังกัด พรรคพลังประชารัฐ พร้อมกับนาย ปรีชา เร่งสมบูรณ์สุข และนาง เปล่งมณี เร่งสมบูรณ์สุข
วันชัย บุษบา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แบดเจอร์
แบดเจอร์ () เป็นชื่อสามัญของสัตว์เลี้ยงลูกด้วยนมหลายชนิด ในอันดับสัตว์กินเนื้อที่อยู่ในวงศ์เพียงพอน (Mustelidae) แบ่งออกได้เป็น 3 วงศ์ย่อย 4 สกุล (ดูในตาราง-แต่โดยมากแล้วจะหมายถึง แบดเจอร์ยุโรป ที่จะอยู่ในวงศ์ย่อย Melinae)
โดยทั่วไปแล้ว แบดเจอร์มีตัวขนาดค่อนข้างเล็กและอ้วน มีขาที่สั้น เหมาะสำหรับการขุดเป็นอย่างดี ใบหูมีขนาดเล็ก หางมีความยาวมาก หางของแบดเจอร์สามารถยาวถึง 18 ถึง 20 นิ้ว (46-51 เซนติเมตร) หรือขึ้นอยู่กับอายุ มีลายแถบเป็นการเตือนให้สัตว์ชนิดอื่น ๆ ได้รู้ว่า เป็นสัตว์ที่แข็งแรง ดุร้าย และพร้อมที่จะปกป้องตัวเองได้ทุกเมื่อ ในการสื่อสารกับพวกเดียวกัน แบดเจอร์จะสร้างกลิ่นฉุนขึ้นมาจากต่อมที่อยู่ใต้หาง กลิ่นนี้ใช้สำหรับการปักปันอาณาเขตและสร้างสัญลักษณ์เฉพาะของครอบครัว แบดเจอร์แต่ละตัวจะมีกลิ่นเฉพาะของตัวเอง และยังมีกลิ่นเฉพาะกลุ่ม ซึ่งเกิดจากการแลกเปลี่ยนกลิ่นซึ่งกันและกันอย่างต่อเนื่อง แบดเจอร์โตเต็มวัยที่ใช้เวลาอยู่นอกโพรงนาน จนกลิ่นเฉพาะกลุ่มจางหายไปก็เสี่ยงต่อการถูกปฏิเสธ แบดเจอร์สามารถสร้างเสียงที่แตกต่างกันถึง 16 เสียง
แบดเจอร์ จะอาศัยอยู่ในโพรงซึ่งขุดเองด้วยกรงเล็บตีน จากการค้นพบโพรงที่มีขนาดใหญ่มากที่สุดที่มีการค้นพบเทียบเคียงได้กับคฤหาสน์เบล็นไฮม์ โดยมีทางเข้าถึง 130 รู มีห้องถึง 50 ห้อง และมีอุโมงค์ทางเดินที่ทอดยาวถึง 800 เมตร แบดเจอร์นั้นกระจายอยู่ทั่วโลก แบ่งกันไปตามแต่สกุลและชนิด (แบดเจอร์ที่พบในภูมิภาคเอเชียอาคเนย์และจีนตอนใต้ มีชื่อเรียกว่า หมาหริ่ง หรือหมาหรึ่ง จัดอยู่ในสกุล "Melogale")
แบดเจอร์ส่วนใหญ่จะกินหนอนผลไม้ที่ฉ่ำน้ำเป็นอาหารหลักและนั่นทำให้แบดเจอร์แทบไม่ต้องกินน้ำเลย ในกรณีจำเป็นพวกจะกินหนูตัวเล็ก ๆ, หนูนา, คางคก, ตัวต่อ, แมลงปีกแข็ง และเม่นแคระหรือกระทั่งพืชพรรณธัญญาหาร หากินในเวลากลางคืน
แบดเจอร์ สามารถใช้อุ้งเท้าทำลายจอมปลวก, เล้าไก่ สามารถต่อสู้กับสัตว์ขนาดใหญ่กว่า เช่น ไฮยีนา, สิงโต, เสือ, เต่าบก, เม่น, จระเข้, หมี หรือแม้แต่งูพิษได้
ปลาตะกรับเจ็ดแถบ
ปลาตะกรับเจ็ดแถบ (; ) เป็นปลาทะเลขนาดเล็ก ในวงศ์ปลาสลิดหิน (Pomacentridae)
มีรูปร่างและลักษณะคล้ายกับปลาตะกรับห้าแถบ ("A. vaigiensis") เพียงแต่มีลายแถบสีคล้ำในแนวตั้งทั้งหมด 7 แถบ และมีสีสันที่คล้ำกว่า มีขนาดโตเต็มที่ประมาณ 15 เซนติเมตร
พบกระจายพันธุ์ในแนวปะการังและชายฝั่งในมหาสมุทรเขตร้อนและเขตอบอุ่น มีพฤติกรรมอยู่รวมกันเป็นฝูง และรวมฝูงกับปลาชนิดอื่นในวงศ์เดียวกัน เป็นปลาที่ไม่ตื่นกลัวมนุษย์ และมักจะเป็นปลาชนิดที่ว่ายเข้ามากินขนมปังที่มนุษย์โปรยให้เป็นอาหารตามทะเลหรือแหล่งท่องเที่ยวทั่วไป ร่วมกับปลาสลิดหินห้าแถบ
ปัจจุบัน เป็นปลาที่สามารถเพาะขยายพันธุ์ในที่เลี้ยงได้แล้ว เช่นเดียวกับปลาสลิดหินห้าแถบ แต่ทว่าไม่สวยงามเมื่อเทียบกับปลาชนิดอื่นในวงศ์เดียวกัน จึงไม่ค่อยได้รับความนิยมมากนักในการเลี้ยงเป็นปลาสวยงาม
กบฏโพกผ้าแดง
กบฏโพกผ้าแดง () เป็นการกบฏในประเทศจีนราว ค.ศ. 1351 - 1368 โดยมีจุดมุ่งหมายสำคัญคือการโค่นล้มราชวงศ์หยวน และสถาปนาการปกครองโดยชาวฮั่น สมาชิกส่วนใหญ่ของกลุ่มมาจากลัทธิบัวขาว
ผู้นำคนสำคัญของกองทัพกบฏคือ จูหยวนจาง ซึ่งต่อมาได้ปราบดาภิเษกเป็นจักรพรรดิหงหวู่ ปฐมจักรพรรดิของราชวงศ์หมิง
ปลาสลิดหินมะนาว
ปลาสลิดหินมะนาว (; ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae) มีรูปร่างลักษณะคล้ายกับปลาในวงศ์นี้ทั่วไป มีสีลำตัวเป็นสีเหลืองสดตลอดทั้งลำตัวเหมือนสีของมะนาวหรือเลมอน มีขนาดความยาวเต็มที่ประมาณ 9 เซนติเมตร พบกระจายพันธุ์ในทะเลอันดามันจนถึงทะเลญี่ปุ่น บริเวณหมู่เกาะริวกิว และตองกา
นิยมเลี้ยงเป็นปลาสวยงาม แต่ไม่ค่อยได้รับความนิยมมากนักเพราะมีอุปนิสัยดุร้าย ปัจจุบันสามารถเพาะขยายพันธุ์ได้แล้วเหมือนปลาในวงศ์เดียวกันชนิดอื่นอีกหลายชนิด
ปลาสลิดหินหางเหลืองนอก
ปลาสลิดหินหางเหลืองนอก หรือ ปลาแดมเซลหางเหลืองนอก (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีขนาดโตเต็มที่ได้ 7 เซนติเมตร มีรูปร่างทั่วไปคล้ายกับปลาสลิดหินหางเหลือง ("Pomacentrus smithi") ที่อยู่ในวงศ์เดียวกัน แต่ว่าปลาสลิดหินหางเหลืองนอกมีรูปร่างที่ป้อมสั้นกว่า และมีสีสันที่สวยสดกว่า โดยเฉพาะเมื่อกระทบถูกแสงไฟ
ไม่พบในน่านน้ำไทย แต่พบในหมู่เกาะโซโลมอน, หมู่เกาะริวกิวในทะเลญี่ปุ่น, ทะเลฟิลิปปิน จนถึงเกรตแบร์ริเออร์รีฟในออสเตรเลีย
เป็นปลาที่ได้รับความนิยมอย่างมากในแง่ของการเลี้ยงเป็นปลาสวยงาม เพราะมีความสวย ประกอบกับการเลี้ยงง่าย นิสัยไม่ก้าวร้าว อีกทั้งยังสามารถเพาะขยายพันธุ์ได้แล้ว แต่ส่วนใหญ่ปลาที่มีขยายกันในตลาดค้าปลาสวยงามในประเทศไทย จะถูกนำเข้ามาจากประเทศอินโดนีเซีย
อภิชาติ ตีรสวัสดิชัย
นายอภิชาติ ตีรสวัสดิชัย (เกิด 14 กุมภาพันธ์ พ.ศ. 2497) อดีตสมาชิกสภาผู้แทนราษฎรจังหวัดสกลนคร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ปัจจุบันสังกัดพรรคเพื่อไทย
อภิชาติ ตีรสวัสดิชัย เกิดเมื่อวันที่ 14 กุมภาพันธ์ พ.ศ. 2497 เป็นบุตรของนายเต็ก และนางเอ็ง ตีรสวัสดิชัย มีพี่น้อง 4 คน หนึ่งในนั้นคือนางลดาวัลย์ รามางกูร ภรรยานายวีรพงษ์ รามางกูร สำเร็จการศึกษาพาณิชย์ศาสตรบัณฑิต สาขาการจัดการ จุฬาลงกรณ์มหาวิทยาลัย และนิติศาสตรบัณฑิต สาขานิติศาสตร์ มหาวิทยาลัยรามคำแหง สำเร็จการศึกษาปริญญาโท รัฐประศาสนศาสตร์มหาบัณฑิต จุฬาลงกรณ์มหาวิทยาลัย สำเร็จการศึกษาปริญญาเอก ปรัชญาดุษฎีบัณฑิตสาขาการบริหารและพัฒนาการศึกษา มหาวิทยาลัยราชภัฏสกลนครสมรสกับเภสัชกรหญิงสุภนันท์ มีบุตร 2 คน
นายอภิชาติ ได้เริ่มทำงานการเมืองระดับท้องถิ่น ในปี
2529 -2534 ได้รับเลือกเป็นสมาชิกสภาจังหวัดสกลนคร 2 สมัย เป็นประธานสภาจังหวัดสกลนคร 2 สมัย และก้าวเข้าสู่การเมืองระดับชาติในการเลือกตั้งสส.ทั่วไปปี 2535
นายอภิชาติได้รับการเลือกตั้งเป็นสมาชิกสภาผู้แทนราษฎรจังหวัดสกลนคร เขตเลือกตั้งที่ 1ในนามพรรคประชาธิปัตย์สามสมัยติดต่อกัน(2535/1,2535/2 และ 2538) ครั้งแรกในปี พ.ศ. 2535 และในปี 2535/2 ได้รับตำแหน่งเลขานุการรัฐมนตรีประจำสำนักนายกรัฐมนตรี ต่อมา พ.ศ. 2539 ไม่ได้รับเลือกเป็นสมาชิกสภาผู้แทนราษฎร แต่เข้ารับตำแหน่งที่ปรึกษารัฐมนตรีช่วยว่าการกระทรวงวิทยาศาสตร์ฯ
พ.ศ. 2544 และพ.ศ. 2548 ลงสมัครรับเลือกตั้งในสังกัดพรรคไทยรักไทย ได้รับการเลือกตั้งทั้ง 2 ครั้ง หลังการรัฐประหาร 19 กันยายน พ.ศ. 2549 นายอภิชาติย้ายไปสังกัดพรรคเพื่อแผ่นดิน และสอบตกในการเลือกตั้งปี พ.ศ. 2550 ต่อมาในการเลือกตั้งปี พ.ศ. 2554 นายอภิชาติย้ายกลับมาสังกัดพรรคเพื่อไทย ได้รับการเลือกตั้ง
อภิชาติ ตีรสวัสดิชัย ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
เทะ
เทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า て มีที่มาจากตัวเขียนหวัดของมันโยงะนะ 天 และคะตะกะนะเขียนว่า テ มีที่มาจากส่วนซ้ายบนของมันโยงะนะ 天 ออกเสียงว่า เมื่อเติมดะกุเต็งจะออกเสียงว่า
て เป็นอักษรลำดับที่ 19 อยู่ระหว่าง つ (สึ) กับ と (โทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ て เป็นอักษรลำดับที่ 35 อยู่ระหว่าง え (เอะ) กับ あ (อะ)
ฮิระงะนะ て มีลำดับขีด 1 ขีดดังนี้
คะตะกะนะ テ มีลำดับขีด 3 ขีดดังนี้
ตัวอย่างคันจิที่อ่านว่าเทะ และขึ้นต้นด้วยเทะ มีดังนี้
ฟาเอนซา
ฟาเอนซา () เป็นเมืองและเทศบาลในประเทศอิตาลี เป็นเมืองในจังหวัดราเวนนา ในแคว้นเอมีเลีย-โรมัญญาตั้งอยู่ทางตะวันออกเฉียงใต้ของเมืองโบโลญญา 50 กิโลเมตร มีแหล่งแร่เหล็กและพุน้ำเค็ม เป็นศูนย์กลางการทำเครื่องปั้นดินเผา มีเครื่องปั้นเผาฟาเอนซา ที่มีชื่อเสียงในคริสต์ศตวรรษที่ 15 และ 16
คอสไร
คอสไร (Kosrae) หรือเดิมชื่อว่า คูซาเย (Kusaie) เป็นเกาะในประเทศไมโครนีเซีย ตั้งอยู่ทางตะวันออกของหมู่เกาะแคโรไลน์ ทางตะวันตกของมหาสมุทรแปซิฟิก ห่างจากเกาะโปนเปไปทางทิศตะวันออกเฉียงใต้ประมาณ 530 กม. ประชากรมี 7,700 คน (ค.ศ. 2010)
เลวาร์เดิน
เลวาร์เดิน () เป็นเมืองหลักของจังหวัดฟรีสลันด์ ตั้งอยู่ทางตอนเหนือของประเทศเนเธอร์แลนด์ มีอุตสาหกรรมกระดาษ ผลิตภัณฑ์นม ในคริสต์ศตวรรษที่ 16-18 มีชื่อในการผลิตเครื่องทองและเงิน
ทะเลสาบแวนดา
ทะเลสาบแวนดา () อยู่ที่หุบเขาไรท์ วิคตอเรีย แอนตาร์กติกา ทะเลสาบนี้ยาว 5 กิโลเมตร มีความลึกสูงสุด 69 เมตร ณ บนชายฝั่งของนิวซีแลนด์ ในสถานีแวนดา เมื่อปี ค.ศ.1968-1995 ทะเลสาบแวนดามีความเค็มของน้ำมากกว่าทะเลเดดซีถึง 10 เท่า และมากกว่าน้ำในมหาสมุทรเกินกว่า 10 เท่าไปแล้ว ถ้าไม่นับทะเลดอนฮวนเป็นทะเลสาบ ทะเลสาบแวนด้าจะครองทะเลสาบที่น้ำเค็มที่สุดในโลก
ทะเลสาบนี้ถูกปกคลุมด้วยแผ่นน้ำแข็งที่โปร่งใส 3.5-4 เมตร (11-13 ฟุต) ตลอดปี แต่จะละลายในเดือนธันวาคม แผ่นน้ำแข็งที่ว่ามาไม่ได้ปกคลุมด้วยหิมะ
เมื่อนักท่องเที่ยวมาที่ทะเลสาบแวนด้าเพื่อเข้าร่วม The Royal Lake Vanda Swim Club เจ้าหน้าที่จะพานักท่องเที่ยวลอยตัวในทะเลสาบที่มีความเค็มมาก
ยูแวสกูแล
ยูแวสกูแล () เป็นเมืองและเทศบาลในประเทศฟินแลนด์ ตั้งอยู่ทางตอนกลางค่อนไปทางใต้ของประเทศ ตรงปลายสุดด้านเหนือของทะเลสาบเปแยนนี (Päijänne) มีภูมิอากาศอบอุ่นในฤดูร้อน และหนาว มีหิมะในฤดูหนาว เมืองเต็มไปด้วยสถาปัตยกรรมของสถาปนิกที่มีชื่อเสียงชาวฟินแลนด์ อัลวา อัลโต จากข้อมูลเมื่อวันที่ 31 มกราคม ค.ศ. 2012 มีประชากร 131,997 คน
สิงห์มณี แก้วสัมฤทธิ์
สิงห์มณี แก้วสัมฤทธิ์ เกิดวันที่ 14 เมษายน พ.ศ. 2526 เป็นนักมวยไทยชาวไทย ซึ่งเคยได้รับการมองว่าเป็นเพียงนักมวยนอกสายตาของการแข่งขันรายการมวยรอบอีซูซุ ครั้งที่ 22 แต่แล้ว เขาก็สามารถเป็นฝ่ายชนะซุปเปอร์บอน ลูกเจ้าแม่สายวารี และครองแชมป์รายการดังกล่าวได้เป็นผลสำเร็จอย่างเหนือความคาดหมาย ทำให้เขาได้มีโอกาสเข้าแข่งขันชิงชัยกับสุดสาคร ส.กลิ่นมี ในรายการอีซูซุคัพ ซูเปอร์ไฟต์ ที่จัดขึ้นในวันที่ 17 เมษายน พ.ศ. 2555 ที่แหลมบาลีฮาย ณ เมืองพัทยา ซึ่งสิงห์มณีได้เป็นฝ่ายชนะคะแนนอย่างเป็นเอกฉันท์ จากการแข่งขันครั้งนี้เอง ที่ส่งผลให้เขาได้เป็นตัวแทนชาวไทยสู่การแข่งขันระดับโลกในรายการ THAI FIGHT 2012 ในที่สุด
วันที่ 25 พฤศจิกายน พ.ศ. 2555 สิงห์มณีเข้าแข่งขันรายการไทยไฟต์ 2012 รอบรองชนะเลิศ ที่ซึ่งเขาเป็นฝ่ายชนะคะแนน เมย์ดี ซาตูท จากฝรั่งเศส และได้พบกับอังเดร คูเลบิน ในรอบถัดมา
สิงห์มณี แก้วสัมฤทธิ์ มีชื่อจริงว่า บัวทอง การงานดี ภูมิลำเนาเดิมอยู่ที่ อำเภอจอมพระ จังหวัดสุรินทร์ เป็นบุตรของ นายอ่อนศรี และนางลี การงานดี เริ่มฝึกมวยครั้งแรกเมื่ออายุ 10 ปี โดยมี ศรแดง พรทวี เป็นครูมวยคนแรก จากนั้น ได้เข้าแข่งขันมวยครั้งแรกเมื่ออายุ 11 ปี โดยใช้ชื่อ สิงห์มณี เกษตรเกรียงไกร เขาได้รับค่าตัวในการแข่งขันครั้งแรกที่ 150 บาท และเริ่มสั่งสมชื่อเสียงเรื่อยมา ก่อนที่จะได้รับการทาบทามจาก สมพงษ์ ธนาศุภวัฒน์ (เสี่ยอ้วน จอมพระ) ให้มาฝึกซ้อมที่ค่าย ส.ศรีสมพงษ์ และได้รับการส่งตัวมาแข่งขัน ณ เวทีมวยราชดำเนิน เพื่อสร้างชื่อเสียงในกรุงเทพ ในเวลาต่อมา เขาได้รับค่าตัวที่ 50,000 บาท เมื่อครั้งที่พบกับคู่ชก นพเดช เช็งซิมอิ๊วยิม
ภายหลังจากนั้น เขาได้พบกับคู่ชก ก้องฟ้า อู๊ดดอนเมือง ซึ่งการแข่งขันในครั้งนี้ สิงห์มณีได้ถูกไล่ลงจากสังเวียนและถูกปลดตำแหน่งแชมป์ ส่งผลให้สิงห์มณีเกิดความท้อและตัดสินใจเลิกเข้าร่วมแข่งขัน แล้วหันไปทำหน้าที่เป็นเทรนเนอร์ที่จังหวัดภูเก็ตเป็นระยะเวลาประมาณ 1 ปี และแล้ว ชีวิตเขาก็ถึงจุดเปลี่ยนอีกครั้ง เมื่อ ศรีเมือง สิงห์สวนเงิน ซึ่งเป็นหัวหน้าคณะแก้วสัมฤทธิ์ ได้ชักชวนให้มาฝึกซ้อมที่ค่ายแล้วส่งเข้าแข่งขันที่เวทีมวยอ้อมน้อย ซึ่งเขาได้มีโอกาสเข้าแข่งขันในการแข่งขันรายการมวยรอบอีซูซุ ครั้งที่ 22 ซึ่งสิงห์มณีเองก็ไม่ค่อยมั่นใจในการแข่งขันครั้งนี้เท่าใดนัก เนื่องจากนักมวยไทยที่เข้าแข่งขันแต่ละคนล้วนมีฝีมือที่เก่งกาจทั้งสิ้น ถึงกระนั้น แม้เขาจะเป็นรองด้านสภาพร่างกาย แต่เขาก็ตัดสินใจทุ่มเทฝึกซ้อม จนสามารถฝ่าเข้าสู่รอบชิงชนะเลิศ โดยได้พบกับคู่ชก ซุปเปอร์บอน ลูกเจ้าแม่สายวารี ในรอบชิงชนะเลิศ และจากการแข่งขันในครั้งนี้เอง ที่ทำให้สิงห์มณีเป็นฝ่ายชนะคะแนน
วันที่ 24 มิถุนายน พ.ศ. 2555 สิงห์มณี เข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยเป็นคู่เอกในรายการ ศึกมวยดีวิถีไทยพัทยามหากุศล ซึ่งจัดขึ้นที่เวทีมวยพัทยาบ๊อกซิ่งเวิลด์ โดยเป็นฝ่ายชนะคะแนนคู่ชกอย่างอังเดร คูเลบิน ซึ่งเป็นนักมวยไทยชาวเบลารุส
สิงห์มณีเข้าแข่งขันรายการ THAI FIGHT ในวันที่ 23 ตุลาคม พ.ศ. 2555 ซึ่งจัดขึ้นที่มหาวิทยาลัยกรุงเทพธนบุรี โดยได้พบกับวาทนิยาจ วาลดริม ซึ่งเป็นนักมวยไทยชาวเบลเยียม และสิงห์มณีเป็นฝ่ายชนะคะแนน และเข้าสู่รอบชิงชนะเลิศโดยพบกับคู่ปรับเก่าอย่างอังเดร คูเลบิน ณ ลานพระบรมรูปทรงม้า ที่ซึ่งสิงห์มณีเป็นฝ่ายชนะจากการแข่งขันครั้งดังกล่าว
กระแสน้ำมหาสมุทร
กระแสน้ำมหาสุมทร () เป็นกระแสน้ำที่ไหลต่อเนื่องในมหาสมุทรซึ่งเกิดจากหมุนเวียนของน้ำในมหาสมุทร ตามระบบเวลาและฤดูกาลที่แน่นอน เช่น คลื่น ลม แรงโคริโอลิส อุณหภูมิ ความแตกต่างของความเค็ม และการเกิดน้ำขึ้นน้ำลงซึ่งเกิดจากแรงดึงดูดของดวงจันทร์และดวงอาทิตย์
ปลาสลิดหินนีออน
ปลาสลิดหินนีออน หรือ ปลานีออนแดมเซล (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
เป็นปลาขนาดเล็ก มีความยาวเมื่อโตเต็มที่ประมาณ 15 เซนติเมตร เมื่อยังเป็นปลาขนาดเล็กลำตัวจะมีสีดำ และมีลวดลายสีน้ำเงินสะท้อนแสงคล้ายสายฟ้าพาดบนลำตัว แต่เมื่อโตขึ้นแล้วลายและสีสันดังกล่าวจะค่อย ๆ เลือนหายไป
ปกติไม่พบในน่านน้ำไทย แต่พบในทะเลฟิลิปปิน, อินโดนีเซีย และทะเลติมอร์
เป็นปลาที่มีความสวยงามมากชนดหนึ่ง ปัจจุบันสามารถเพาะขยายพันธุ์ได้ ในตลาดปลาสวยงาม จัดว่าเป็นปลาในวงศ์ปลาสลิดหินอีกชนิดหนึ่งที่มีการนำเข้ามาขายในประเทศไทยสูงเป็นอันดับต้น ๆ แต่ทว่าปลาสลิดหินนีออนนั้นเมื่อโตขึ้นจะเป็นปลาที่มีความก้าวร้าวขึ้นเรื่อย ๆ ด้วยความหวงถิ่น
ปลาสลิดหินฟ้าหางเหลือง
ปลาสลิดหินฟ้าหางเหลือง หรือ ปลาแดมเซลฟ้าหางเหลือง (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีรูปร่างคล้ายกับปลาสลิดหินหางเหลืองนอก ("Chrysiptera parasema") ซึ่งอยู่ในวงศ์เดียวกัน คือ มีลำตัวและครีบทุกครีบสีน้ำเงินเข้ม ยกเว้นครีบหางและโคนครีบหางที่เป็นสีเหลือง และมีรูปร่างที่ยาวกว่า
มีขนาดลำตัวโตเต็มที่ประมาณ 7 เซนติเมตร พบกระจายพันธุ์ทั่วไปในทะเลอันดามัน และพบได้จนถึงทะเลฟิลิปปิน และทะเลอินโดนีเซีย
เป็นปลาที่ได้รับความนิยมในการเลี้ยงเป็นปลาสวยงาม ปัจจุบันสามารถเพาะขยายพันธุได้แล้ว แต่ปลาส่วนใหญ่ที่มีการซื้อขายกันในตลาดปลาสวยงามในประเทศไทยนั้นจะเป็นปลาที่จับมาจากแหล่งธรรมชาติในอินโดนีเซีย โดยมีชื่อเรียกในวงการว่า "ปลาแดมเซลหางเหลืองไทย"
แกรนด์สปอร์ตกรุ๊ป
แกรนด์สปอร์ต เป็นบริษัทผลิตและจำหน่าย เสื้อผ้าและเครื่องใช้กีฬาในประเทศไทย ก่อตั้งเมื่อปี พ.ศ. 2504 โดยเริ่มจากการเป็นร้านค้าปลีกอุปกรณ์กีฬาและเครื่องใช้กีฬา
ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา
ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก
ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาใน การแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ
และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย
เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ
และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน
เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต
ทีมชาติ
สโมสร
ปลาสลิดหินฟ้าหางส้ม
ปลาสลิดหินฟ้าหางส้ม หรือ ปลาแดมเซลฟ้าหางส้ม (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีรูปร่างและลักษณะทั่วไปคล้ายกับปลาในวงศ์เดียวกันชนิดอื่น ๆ ต่างกัน คือ ลักษณะแตกต่างทางเพศของปลาทั้ง 2 เพศ คือ ปลาตัวผู้จะมีการพัฒนาสีส้มขึ้นตามครีบต่าง ๆ เช่น ครีบหาง, ครีบท้อง ส่วนปลาตัวเมียจะไม่มีพัฒนาการดังกล่าว แต่ในบางแหล่งอาศัย ปลาตัวเมียจะมีจุดสีดำขึ้นบริเวณด้านหลังของครีบหาง
เป็นปลาที่มีขนาดโตเต็มที่ประมาณ 8.5 เซนติเมตร มีพฤติกรรมในธรรมชาติ คืออยู่แบบฮาเร็ม โดยมีตัวผู้หนึ่งตัวอาศัยอยู่รวมกับตัวเมียหลายตัว พบทั่วไปในเขตอินโด-แปซิฟิก
จัดเป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว แต่ปลาในตลาดปลาสวยงามส่วนใหญ่ ยังถูกนำเข้ามาจากทะเลฟิลิปปินและอินโดนีเซีย
พระบรมราชานุสาวรีย์สามกษัตริย์
พระบรมราชานุสาวรีย์สามกษัตริย์ หรือที่มักเรียกกันว่า อนุสาวรีย์สามกษัตริย์ เป็นพระบรมราชานุสาวรีย์ของพระมหากษัตริย์ไทย 3 พระองค์ ผู้สร้างเวียงเชียงใหม่ คือ พญามังราย พญางำเมือง และพ่อขุนรามคำแหงมหาราช
พระบรมราชานุสาวรีย์ฯ ตั้งอยู่กลางเวียงเชียงใหม่ บริเวณหน้าหอศิลปวัฒนธรรมเมืองเชียงใหม่ (อดีตศาลารัฐบาลมณฑลพายัพ) ด้านหน้าติดกับถนนพระปกเกล้า ซึ่งบริเวณนี้เอง ถือเป็นศูนย์กลางของตัวเมืองเชียงใหม่ หน้าอนุสาวรีย์มีลานกว้างขนาดใหญ่ เรียกว่า ""ข่วงสามกษัตริย์"" หรือ ""ข่วงอนุสาวรีย์สามกษัตริย์"" ด้านตรงข้ามของอนุสาวรีย์ ยังเป็นที่ตั้งของอาคารศาลแขวงเชียงใหม่เดิม ซึ่งมีสถาปัตยกรรมตะวันตกที่งดงาม
พระบรมราชานุสาวรีย์หล่อด้วยทองเหลืองและทองแดงรมดำ มีขนาดเท่าครึ่ง สูง 2.70 เมตร ใช้เวลา 10 เดือนในการออกแบบและทำการปั้นหล่อโดยอาจารย์ไข่มุกด์ ชูโต โดยได้ประกอบพิธีอัญเชิญพระบรมราชานุสาวรีย์สามกษัตริย์ จากกรุงเทพมหานครขึ้นประดิษฐานบนแท่นพระบรมราชานุสาวรีย์ ในวันที่ 23 กันยายน พ.ศ. 2526 (ค.ศ. 1983) เวลา 11.49 น. พระบรมรูปประกอบด้วย พญามังรายประทับกลางเป็นประธาน พญาร่วงประทับอยู่เบื้องซ้าย และพญางำเมืองประทับอยู่เบื้องขวา
โดยพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินมาประกอบพิธีเปิดเมื่อวันที่ 30 มกราคม พ.ศ. 2527 (ค.ศ. 1984)
นิกกี มินาจ
โอนิกา ทานยา มาราช () หรือที่รู้จักในชื่อ นิกกี มินาจ () เป็นนักร้องชาวอเมริกัน เธอเกิดที่เซนต์เจมส์ในกรุงพอร์ต-ออฟ-สเปนของประเทศตรินิแดดและโตเบโก ก่อนย้ายไปที่เมืองควีนส์ในรัฐนิวยอร์ก เมื่อเธอมีอายุห้าปี
หลังจากที่ได้จำหน่ายสามมิกซ์เทปในระหว่างปี 2007 และ 2009 และกำลังเซ็นสัญญาให้กับค่าย ยังมันนีเอ็นเตอร์เทนเมนต์ (Young Money Entertainment) ในเดือนสิงหาคม 2009 มินาจได้ออกจำหน่ายอัลบัมแรกของเธอในชื่อ "พิงก์ฟรายเดย์" (Pink Flopday) ในพฤศจิกายน 2010 ก็กลายเป็นความสำเร็จอย่างรวดเร็ว ได้ขึ้นอันดับหนึ่งในซาร์ตบิลบอร์ด 200 และได้รับยืนยันยอดขายแผ่นเสียงทองคำขาวของสมาคมผู้ประกอบกิจการเพลงของสหรัฐอเมริกา (RIAA) ในเดือนนั้นที่หลังจากได้ออกจำหน่าย เธอกลายเป็นศิลปินหญิงเดี่ยวคนแรกที่มีซิงเกิลที่เจ็ดใน บิลบอร์ดฮอต 100 ในขณะนั้น ซิลเกิลที่สองเธอคือ ยัวร์เลิฟ ("Your Love") ได้ติดอันหนึ่งในซาร์ตบิลบอร์ดฮอตแร็ปซอง ทำให้ มินาจ เป็นศิลปินหญิงคนแรกที่ติดท็อปซาร์ตโดยไม่มีผู้ช่วยมาตั้งแต่ปี 2002 เธอยังเป็นศิลปินหญิงคนแรกที่รวมอยู่บน MTV's Annual Hottest MC List มินาจยังถูกเสนอชื่อใน"ไรซิง สตาร์" ของนิตยสารบิลบอร์ด สตูดิโออัลบั้มที่สองของเธอ "" (Pink Flopday: Roman Reloaded) ได้ออกจำหน่ายเมื่อ 3 เมษายน ปี 2012
"ดูบทความหลักที่ รายชื่อผลงานของนิกกี มินาจ"
การตลาดระหว่างประเทศ
การตลาดระหว่างประเทศ () หมายถึง การตลาด ที่ดำเนินการโดย บริษัทข้ามชาติ หรือข้ามเส้นเขตแดนของประเทศ กลยุทธนี้จะใช้การเติบโตจากเทคนิคที่ใช้ในประเทศบ้านเกิดของบริษัท ซึ่งหมายถึงการปฏิบัติการทางการตลาดระดับบริษัทข้ามพรมแดน รวมถึง การกำหนดเป้าหมาย, การเลือกช่องทางการตลาด, ส่วนผสมทางการตลาด และการตัดสินใจเชิงกลยุทธเพื่อการแข่งขันในตลาดต่างประเทศ ตามที่ สมาคมการตลาดแห่งสหรัฐอเมริกา (AMA) นิยามว่า ""การตลาดระหว่างประเทศ เป็นกระบวนการข้ามชาติในการวางแผน และดำเนินการตามแนวความคิด, การกำหนดราคา, การส่งเสริมและการจำหน่ายของไอเดีย, สินค้า และบริการ เพื่อสร้างการแลกเปลี่ยนที่ตอบสนองวัตถุประสงค์ของแต่ละบุคคลและองค์กร"" ในทางตรงกันข้ามกับความหมายของคำว่าการตลาด ที่มีส่วนเกี่ยวข้องกับกิจกรรมข้ามชาติที่ได้รับการเพิ่มเข้ามา ในคำง่ายๆของการตลาดระหว่างประเทศนี้ คือการประยุกต์สื่อถึงหลักการตลาดที่ดำเนินการข้ามเขตแดนประเทศ อย่างไรก็ตาม นิยามของคำว่าการตลาดระหว่างประเทศ และการตลาดโลกนั้น ต่างมีความคล้ายกัน
หลายส่วนเป็นผลจากกระบวนการแบบสากล ผู้เขียนชาวอเมริกันและยุโรปเป็นจำนวนมากจะเห็นการตลาดระหว่างประเทศเป็นการขยายการส่งออกอย่างเรียบง่าย, โดยจะปรับหลักส่วนผสมทางการตลาดในบางวิธีสำหรับความแตกต่างของผู้บริโภคในแต่ละกลุ่ม จากนั้นจะเป็นไปตามการตลาดระดับโลกที่เป็นมาตรฐานมากขึ้นและมุ่งเน้นถึงความเหมือน ส่วนในคำอื่นๆ จะมีความคล้ายคลึงกันในผู้บริโภคและกลุ่มต่างๆ
เอียน ไรต์
เอียน เอ็ดวาร์ด ไรท์ () เกิดเมื่อวันที่ 3 พฤศจิกายน ค.ศ. 1963 เป็นอดีตนักฟุตบอลอาชีพชาวอังกฤษ ต่อมาเป็นผู้ดำเนินรายการโทรทัศน์และวิทยุ
ไรท์ประสบความสำเร็จเมื่อเล่นกับสโมสรใน ลอนดอน อย่าง คริสตัล พาเลซ และ อาร์เซน่อล เขาใช้เวลา 6 ปี และ 7 ปี ตามสโมสรที่กล่าวถึงเบื้องต้น ตามลำดับ กับ อาร์เซน่อล เขาช่วยให้ทีมชนะในพรีเมียร์ลีก และชนะใน 2 ถ้วยของการแข่งขันภายในประเทศ และยังชนะในยูฟ่าคัพวินเนอร์สคัพ เขาลงเล่นในลีก 581 นัด ยิงได้ 387 ประตู กับสโมสรใน สก๊อตแลนด์ และ อังกฤษ ลงแข่งในฐานะทีมชาติอังกฤษ 33 นัด
กาลาทาซาไรสปอร์คูลือบือ
กาลาทาซาไรสปอร์คูลือบือ () เป็นสโมสรกีฬาตุรกีจากเมืองอิสตันบูล ประเทศตุรกี (ฝั่งทวีปยุโรป) ประกอบด้วยแผนกกีฬาต่าง ๆ เช่น ฟุตบอล กรีฑา บาสเกตบอล วีลแชร์บาสเกตบอล วอลเลย์บอล โปโลน้ำ ว่ายน้ำ ขว้างจักร ล่องเรือ ยูโด ไพ่บริดจ์ ขี่ม้า แฮนด์บอล เทนนิส แข่งรถ
สโมสรนี้ถือเป็นสโมสรเดียวในตุรกีที่เคยได้ครองถ้วยฟุตบอลยุโรป โดยชนะในยูฟ่ายูโรปาลีกและยูฟ่าซูเปอร์คัพ 2000
เฮดจ์ฮอกยุโรป
เฮดจ์ฮอกยุโรป หรือ เม่นแคระยุโรป (, ) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)
เป็นเฮดจ์ฮอกที่มีขนาดใหญ่ มีขนาดลำตัวยาวประมาณ 18-30 เซนติเมตร หางยาวประมาณ 1.7-5 เซนติเมตร น้ำหนักตัวประมาณ 600-800 กรัม มีขนแข็งปกติและยาวมีขนปกคลุมหนามากกว่า 3 เซนติเมตร ขนที่ใต้ท้องเป็นขนอ่อนสีเทา ส่วนที่เป็นขนแข็งสีดำหรือสีน้ำตาลอ่อน
พบพระจายพันธุ์ในยุโรปตะวันออก, ตะวันตก, ยุโรปใต้ และบางส่วนในรัสเซีย
กินอาหารได้หลากหลายทั้งแมลง, ไส้เดือนดิน, ไข่นก, แมลงปีกแข็ง รวมทั้งหนูหรือกบด้วย ออกหากินในเวลากลางคืน อาศัยและทำรังในโพรงดินที่ขุดเอง
นิยมเลี้ยงเป็นสัตว์เลี้ยง
เฮดจ์ฮอกสี่นิ้ว
เฮดจ์ฮอกสี่นิ้ว หรือ เฮดจ์ฮอกแคระแอฟริกา (, ) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)
เป็นเฮดจ์ฮอกขนาดเล็ก มีขนาดความยาวลำตัวประมาณ 15 เซนติเมตร หางมีความยาว 2.5 เซนติเมตร น้ำหนัก 500-700 กรัม มีนิ้วที่เท้าหน้า 5 นิ้ว นิ้วเท้าหลัง 4 นิ้ว ขนปกคลุมลำตัวมีความยาวประมาณ 2.5 เซนติเมตร เป็นสีขาวและเทา ส่วนท้องและขาเป็นสีขาว
กระจายพันธุ์ในทวีปแอฟริกาแถบแอฟริกากลางและแอฟริกาตะวันออก เช่น แกมเบีย, โซมาเลีย, โมซัมบิก อาศัยในถิ่นที่มีอากาศแห้ง แบบซาวันน่า มีต้นไม้เพียงเล็กน้อย
เป็นสัตว์ที่หากินในเวลากลางคืน กินอาหารเช่น แมงมุม, แมลง, พืชบางชนิด, หอยทาก บางครั้งอาจกินแมงป่องหรืองูพิษได้ด้วย เนื่องจากมีรายงานว่ามีความทนทานต่อพิษของสัตว์เหล่านี้ แต่เฮดจ์ฮอกสี่นิ้วก็ตกเป็นอาหารของสัตว์ใหญ่กว่า เช่น ไฮยีน่า, หมาจิ้งจอก รวมทั้งนกเค้าแมวด้วย
เฮดจ์ฮอกสี่นิ้วได้รับความนิยมในฐานะเป็นสัตว์เลี้ยงอย่างแพร่หลาย และเป็นชนิดที่ได้รับความนิยมในประเทศไทย
นิยม เวชกามา
นายนิยม เวชกามา (เกิด 28 พฤษภาคม พ.ศ. 2494) สมาชิกสภาผู้แทนราษฎรจังหวัดสกลนคร เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
นิยม เวชกามา เกิดเมื่อวันที่ 28 พฤษภาคม พ.ศ. 2494 เป็นบุตรของนายลี และนางคำผล เวชกามา สำเร็จการศึกษาครุศาสตรบัณฑิต วิทยาลัยครูสกลนคร และนิติศาสตรบัณฑิต มหาวิทยาลัยสุโขทัยธรรมาธิราช สมรสกับนางนลินี (สกุลเดิม วงศ์กาฬสินธุ์) มีบุตร 4 คน
อดีตเป็นหัวหน้าสำนักงานประกันภัยจังหวัดสกลนคร สังกัดกระทรวงพาณิชย์
พ.ศ. 2550 ลงสมัครรับเลือกตั้งเป็นครั้งแรกในสังกัดพรรคพลังประชาชน และได้รับการเลือกตั้งเป็นครั้งแรก ได้คะแนนมาเป็นอันดับที่ 2 ของเขต (มี ส.ส.ได้ 3 คน) ต่อมา พ.ศ. 2554 ลงสมัครและได้รับการเลือกตั้งเป็นสมัยที่ 2 สังกัดพรรคเพื่อไทย
นิยม เวชกามา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นริศร ทองธิราช
นายนริศร ทองธิราช (เกิด 18 พฤศจิกายน พ.ศ. 2503) สมาชิกสภาผู้แทนราษฎรจังหวัดสกลนคร เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคชาติไทย ปัจจุบันสังกัดพรรคเพื่อไทย อดีต สจ.สกลนคร, อดีตประธานสภา สจ.สกลนคร, อดีต สว.สกลนคร
ดร.นริศร ทองธิราช เกิดเมื่อวันที่ 18 พฤศจิกายน พ.ศ. 2503 เป็นบุตรของนายนิยุต และนางหนูไสย ทองธิราช เป็นหลานชายโดยสายเลือดของหลวงศรีสุราษฎร์ ทองธิราช สำเร็จการศึกษาระดับปริญญาตรี โท เอก สาขารัฐศาสตร์ การปกครอง มหาวิทยาลัยรามคำแหง ปริญญาโท MBA จากประเทศอเมริกา ปริญาเอกจากประเทศอินเดีย สมรสกับนางสุลักษณ์ (อดีต ส.อบจ.เขตอำเภอพรรณานิคม) มีบุตร 3 คน
อดีตเป็นสมาชิกสภาองค์การบริหารส่วนจังหวัดสกลนคร และประธานสภาองค์การบริหารส่วนจังหวัดสกลนคร ตามลำดับ
พ.ศ. 2544 ได้รับเลือกตั้งเป็นสมาชิกสภาผู้แทนราษฎรเป็นครั้งแรก ในสังกัดพรรคชาติไทย โดยเอาชนะนายเฉลิมชาติ การุญ จากพรรคความหวังใหม่ แต่ในการเลือกตั้งปี พ.ศ. 2548 นายนริศรพ่ายให้กับนายเฉลิมชาติ ซึ่งย้ายไปสังกัดพรรคไทยรักไทย
ต่อมา พ.ศ. 2549 นายนริศรลงสมัคร และได้รับเลือกเป็นสมาชิกวุฒิสภาจังหวัดสกลนคร หลังการรัฐประหาร 19 กันยายน พ.ศ. 2549 นายนริศรลงสมัครสมาชิกสภาผู้แทนราษฎรอีกครั้ง สังกัดพรรครวมใจไทยชาติพัฒนา ได้คะแนนมาเป็นอันดับที่ 5 ของเขต (มี ส.ส.ได้ 3 คน) หลังจากนั้นนายนริศรจึงไปดำรงตำแหน่งรองนายกองค์การบริหารส่วนจังหวัดสกลนคร
พ.ศ. 2554 ได้รับการเลือกตั้งเป็นสมาชิกสภาผู้แทนราษฎรอีกครั้ง สังกัดพรรคเพื่อไทย ซึ่งในปี พ.ศ. 2556 เขาถูกกล่าวหาว่าเป็นผู้กดบัตรแสดงตนอิเล็กทรอนิกส์แทนสมาชิกสภาผู้แทนราษฎรคนอื่น ในการประชุมร่วมรัฐสภาเพื่อพิจารณาร่างแก้ไขรัฐธรรมนูญ
หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ
ในวันที่ 4 พฤศจิกายน พ.ศ. 2559 สภานิติบัญญัติแห่งชาติลงมติถอดถอนเขาออกจากตำแหน่งส่งผลให้เขา ถูกห้ามดำรงตำแหน่งทางการเมืองและทางราชการ เป็นเวลา 5 ปี
นริศร ทองธิราช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ตี๋ ดอกสะเดา
ตี๋ ดอกสะเดา มีชื่อจริงว่า บุญทอง หาญจางสิทธิ์ เป็นนักแสดงตลกชาวไทย เกิดเมื่อวันที่ 12 กุมภาพันธ์ พ.ศ. 2516 ที่จังหวัดกาญจนบุรี มีพี่น้อง 2 คน จบการศึกษาที่มหาวิทยาลัยรังสิต
ตี๋ เป็นลูกชายของนายออด เข้าสู่วงการบันเทิงในขณะที่ยังอยู่ในช่วงวัยรุ่นอายุเพียง 16-17 ปี ประมาณปี 2528 ด้วยการเป็นคนติดตามเด๋อ ดอกสะเดา นักแสดงตลกที่มีชื่อเสียงหัวหน้าคณะเด๋อ ดอกสะเดา ซึ่งขณะนั้นกำลังทำวงดนตรีลูกทุ่งอยู่ โดยเข้าไปอาศัยกินอยู่หลับนอนในบ้านของเด๋อเลย ด้วยความที่ชื่นชอบเด๋อเป็นการส่วนตัว จากการแนะนำของเอกพจน์ วงศ์นาค นักร้องลูกทุ่งชื่อดังที่รู้จักกันดีกับตี๋ จนเสมือนเป็นพี่น้องกัน
ตี๋ ได้ทำหน้าที่เป็นมือกลองตีรับในจังหวะที่เล่นมุขตลกบนเวที โดยทำหน้าที่นี้อย่างเดียวอยู่นานถึง 2 ปี จนกระทั่งวันหนึ่งปี 2530 ได้มีเหตุบังเอิญให้ต้องเล่นตลกสด ๆ บนเวทีครั้งแรก ในเรื่อง "ผู้ชนะสิบทิศ" จากการที่ดู๋ ดอกกระโดน ที่ถูกวางตัวไว้แต่แรก ไม่อาจเล่นได้ อีกทั้งผู้ที่วางตัวให้เป็นนักแสดงสำรองก็เกิดอุบัติเหตุทางรถยนต์ ไม่อาจเล่นได้ โอกาสเลยตกมาที่ตี๋ ซึ่งรู้จังหวะรับส่งมุขเป็นอย่างดี จากการเรียนรู้แบบครูลักพักจำมานานถึง 2 ปี
จนกระทั่งในปี พ.ศ. 2540 ได้เล่นภาพยนตร์เรื่องแรก คือ "ถ้าแน่จริงลองสิ" และมีชื่อเสียงเป็นที่รู้จักโดยทั่วไป ในปี พ.ศ. 2546 เมื่อได้เล่นละครโทรทัศน์แนวซิทคอมเรื่อง "บางรักซอย 9" ทางช่อง 9 ในบทของ "แมน" คู่กับเหลือเฟือ มกจ๊ก ซึ่งเป็นตัวละครที่มีบุคลิกตรงข้ามกับ "ชัดเจน" ที่รับบทโดย ศักดิ์สิทธิ์ แท่งทอง
ชีวิตส่วนตัว ตี๋ สมรสแล้วกับบุคคลในวงการบันเทิง โดยภรรยาเป็นผู้ที่ติดต่อเบื้องหลัง ทั้งคู่มีบุตรชายด้วยกันทั้งหมด 1 คน และมีบุตรที่เกิดจากภรรรยาคนเก่าของตี๋อีก 1 คน และมีกิจการของตัวเอง คือ ไอศกรีมทอด
พัฒนา สัพโส
นายพัฒนา สัพโส (เกิด 21 กุมภาพันธ์ พ.ศ. 2513) สมาชิกสภาผู้แทนราษฎรจังหวัดสกลนคร เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
พัฒนา สัพโส เกิดเมื่อวันที่ 21 กุมภาพันธ์ พ.ศ. 2513 เป็นบุตรของนายบุญเลิศ และนางมะลิ สัพโส สมรสกับนางนฤมล มีบุตร 2 คน
เป็นแกนนำกลุ่มแนวร่วมประชาธิปไตยต่อต้านเผด็จการแห่งชาติ อำเภอพังโคน จังหวัดสกลนคร
ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2554 สังกัดพรรคเพื่อไทย และได้รับการเลือกตั้ง โดยเอาชนะนายวีรศักดิ์ พรหมภักดี อดีตนายก อบจ. จากพรรคชาติพัฒนาเพื่อแผ่นดิน
พัฒนา สัพโส ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ลูกพี่ลูกน้อง (แก้ความกำกวม)
ลูกพี่ลูกน้อง หมายถึง ญาติที่เป็นลูกของลุง ป้า น้า หรืออา
แพรรีด็อก
แพรรีด็อก () เป็นสกุลของสัตว์เลี้ยงลูกด้วยนมสกุลหนึ่ง ใช้ชื่อวิทยาศาสตร์ว่า "Cynomys" (/ไซ-โน-มีส/) ในวงศ์กระรอก (Sciuridae)
แพรรีด็อกมีลักษณะโดยทั่วไป คือ ใบหูเล็ก ดวงตากลมโต ฟันแข็งแรง ขาคู่หน้าจะมีเล็บที่แหลมคมและแข็งแรง มีหน้าที่ขุดคุ้ยดินเพื่อหาอาหารและขุดโพรงอยู่อาศัย ออกหาอาหารในเวลากลางวันซึ่งกินได้ทั้งพืชและสัตว์ จำพวกหญ้า ผัก เมล็ดพืชต่าง ๆ รวมถึง แมลงและหนอน
มีสีขนสีน้ำตาลทอง ปลายหางมีสีดำ ส่วนของหางมีความยาว 3-4 นิ้ว เท้ามีสีครีม ลำตัวอ้วนกลม เมื่อโตเต็มที่มีน้ำหนักประมาณ 1-2 กิโลกรัม
แม้แพรรีด็อกจะเป็นสัตว์ฟันแทะวงศ์เดียวกับกระรอก แต่จะไม่อาศัยและหากินบนต้นไม้เหมือนกระรอกทั่วไป แต่จะหากินและทำรังด้วยการขุดโพรงอยู่ตามพื้นดินทุ่งราบและพื้นที่ที่เป็นดินโล่ง เช่น ทุ่งหญ้าแพรรีในอเมริกาเหนือและเม็กซิโก มีทั้งหมด 5 ชนิด ได้แก่แพรรีด็อกเป็นสัตว์สังคม จึงมักอาศัยอยู่รวมกันเป็นฝูง มีตัวผู้คุมฝูง 1 ตัว ต่อตัวเมียประมาณ 4 ตัว มีความพร้อมเจริญพันธุ์เมื่ออายุ 1 ปีขึ้นไป ในช่วงเดือนมีนาคมถึงเดือนเมษายนจะเป็นระยะผสมพันธุ์ ตัวเมียใช้เวลาตั้งท้องนานประมาณ 28-32 วัน (ประมาณ 1 เดือน) ออกลูกครอกละประมาณ 4-8 ตัวต่อปี แพรรีด็อกเกิดใหม่ยังไม่ลืมตาและขนยังไม่ขึ้น กระทั่งเข้าสู่สัปดาห์ที่ 6 หรือประมาณเดือนครึ่ง มีอายุขัยโดยเฉลี่ยในตัวเมียราว 8 ปี ส่วนตัวผู้เฉลี่ยที่ 5 ปี
แพรรีด็อกเป็นสัตว์ที่ขุดโพรงดินใช้เป็นที่อยู่อาศัย ที่ในแต่ละฤดูมีการเปลี่ยนแปลงของสภาพอากาศเป็นอย่างมาก โพรงที่อยู่ใต้ดินจึงต้องทนต่ออุณหภูมิที่สูงที่สุด ต่ำที่สุด ทนน้ำท่วมรวมทั้งไฟไหม้ลามทุ่ง โดยแบ่งออกเป็นห้อง ๆ แต่ละห้องจะอยู่ในระดับความลึกต่างระดับกัน เพื่อใช้ในวัตถุประสงค์ที่ต่างกัน เช่น ห้องเลี้ยงลูกอ่อน จะอยู่ในระดับที่มีอุณหภูมิค่อนข้างคงที่ ยังมีห้องใกล้กับพื้นผิวดินที่สามารถใช้หลบบรรดาสัตว์นักล่าจากด้านบนได้อย่างรวดเร็ว และยังมีห้องสำหรับการจัดเก็บเสบียงอาหาร ห้องที่สามารถใช้ฟังเสียงสัตว์นักล่าซึ่งอาจมาป้วนเปี้ยนอยู่นอกโพรง โพรงแพรรีด็อกยังมีการขยายอาณาเขตออกเป็นเมืองที่ครอบคลุมพื้นที่หลายเอเคอร์ โดยมีแพรรีด็อกประมาณ 5-35 ตัวต่อเอเคอร์ ในยุคสมัยก่อนที่มนุษย์จะเข้ามาอาศัยอยู่ในท้องทุ่ง เคยมีแพรรีด็อกครอบครองดินแดนอยู่ก่อนอย่างมากมายมหาศาล หนึ่งในเมืองของแพรรีด็อกที่พบในรัฐเท็กซัสเมื่อปี ค.ศ. 1900 ครอบคลุมพื้นที่ถึง 64,000 ตารางกิโลเมตร และมีจำนวนประชากรแพรรีด็อกอยู่ถึงประมาณ 400 ล้านตัว
มีพฤติกรรมทางสังคมที่มักออกมาทักทายกันเองในฝูง ซึ่งเวลาที่เจอกันครั้งแรกจะทักทายกันด้วยการยิงฟันและแตะกันคล้ายกับการโอบกอดหรือจูบ จากนั้นก็จะช่วยกันทำความสะอาดขนให้กันและกัน
แพรรีด็อกมีจุดเด่นประการหนึ่งอันเป็นที่มาของชื่อ คือ เสียงร้องที่คล้ายกับเสียงสุนัขเห่า จึงเป็นที่มาของชื่อ
ปัจจุบัน นิยมเลี้ยงเป็นสัตว์เลี้ยง
5. https://m.facebook.com/PrairieDogsClub/?locale2=th_TH
ทะเลสาบคาวางูจิ
ทะเลสาบคาวางูจิ () เป็นทะเลสาบหนึ่งในบริเวณทะเลสาบฟูจิทั้งห้า ภายในอุทยานแห่งชาติฟูจิฮาโกเนอิซุ ใกล้กับภูเขาฟูจิ และตำบลฟูจิกาวางูจิโกะ จังหวัดยามานาชิ
ทะเลสาบคาวางูจิเป็นทะเลสาบที่มีชื่อเสียงและเป็นที่นิยมที่สุดในหมู่นักท่องเที่ยวที่นิยมเดินทางมาปีนภูเขาไฟฟูจิ ในฤดูปีนเขา และเป็น 1 ในบรรดาทะเลสาบทั้ง 5 แห่งที่ได้รับขึ้นทะเบียนเป็นมรดกโลกพร้อมกันกับภูเขาฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะ ภายใต้ชื่อ "ฟูจิซัง - สถานที่ศักดิ์สิทธิ์และแหล่งบันดาลใจทางศิลปะ"เมื่อวันที่ 22 มิถุนายน พ.ศ. 2556 ที่ผ่านมา
กลุ่มพันธมิตรธุรกิจซอฟต์แวร์
กลุ่มพันธมิตรธุรกิจซอฟต์แวร์ หรือ บีเอสเอ () คือสมาคมการค้าที่ก่อตั้งขึ้นเมื่อ พ.ศ. 2531 เป็นสัญลักษณ์ตัวแทนกลุ่มผู้ผลิตซอฟต์แวร์ที่ใหญ่ที่สุดของโลก และเป็นสมาชิกหน่วยหนึ่งของกลุ่มพันธมิตรทรัพย์สินทางปัญญาสากล (International Intellectual Property Alliance: IIPA) กิจกรรมหลักของกลุ่มพันธมิตรคือ การพยายามหยุดยั้งการละเมิดลิขสิทธิ์ซอฟต์แวร์ที่ผลิตโดยสมาชิก
กลุ่มพันธมิตรนี้ได้รับเงินทุนจากความเป็นสมาชิกโดยแบ่งปันจากรายได้ของบริษัทผู้ผลิตซอฟต์แวร์ และจากข้อตกลงระงับคดีต่อบริษัทที่ถูกฟ้องร้องละเมิดลิขสิทธิ์ ซึ่งลูกค้าจำนวนมากยอมรับที่จะถูกตรวจสอบโดยบริษัทผู้ผลิตซอฟต์แวร์ ตามที่ระบุโดยข้อตกลงการอนุญาตสำหรับผู้ใช้ขั้นปลาย (EULA)
สมาชิกของกลุ่มพันธมิตรธุรกิจซอฟต์แวร์อย่างเป็นทางการมีดังนี้
นิราซากิ
นิราซากิ () เป็นเมืองในจังหวัดยามานาชิ ประเทศญี่ปุ่น ก่อตั้งขึ้นเมื่อวันที่ 10 ตุลาคม ค.ศ. 1954 มีขนาดพื้นที่ทั้งสิ้น 143.73 ตารางกิโลเมตร มีจำนวนประชากร 31,963 คน
ภาษายากุน
ภาษาจากุน () มีผู้พูดราว 27,448 คน พบในประเทศมาเลเซีย บริเวณชายฝั่งและดินแดนตอนในของแม่น้ำไปรัง จากเปอกันในรัฐปะหังไปถึงซรีกาดิงในรัฐยะโฮร์ ทางตะวันออกไปถึงเบอนุต ทางตะวันตกเฉียงเหนือไปถึงตอนกลางของที่ลุ่มแม่น้ำมวตตอนกลาง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก อาจจะเป็นสำเนียงของภาษามลายู ภาษานี้เป็นภาษาของชาวจากุน ซึ่งเป็นชนพื้นเมืองสาขามลายูดั้งเดิม
สภาเสรีภาพและประชาธิปไตยแห่งเอเชีย
สภาเสรีนิยมและประชาธิปไตยแห่งเอเชีย (Council of Asian Liberals and Democrats) หรือ CALD เป็นองค์กรระดับภูมิภาคของพรรคการเมืองที่เน้นเสรีนิยมและประชาธิปไตยในเอเชีย สภานี้ก่อตั้งเมื่อ 15 ตุลาคม พ.ศ. 2536 ในการประชุมที่กรุงไทเป มีพรรคการเมืองที่เป็นสมาชิก 10 พรรค มีสมาชิกสมทบ และอีกสองพรรคเป็นผู้สังเกตการณ์พรรคร่วมก่อตั้งได้สลายตัวไปแล้วพรรคหนึ่งคือพรรคประชาธิปไตยเสรีนิยมชาวพุทธจากกัมพูชา
ลุยส์ เดล โซล
ลุยส์ เดล โซล กัสกาฆาเรส () เกิดเมื่อวันที่ 6 เมษายน ค.ศ. 1935 เป็นอดีตนักฟุตบอลชาวสเปน ตำแหน่งกองกลาง และเคยเป็นผู้จัดการทีมฟุตบอล เขาเล่นในลาลิกา 112 นัด (ยิงได้ 28 ประตู) ให้กับสโมสรเรอัลเบติสและสโมสรฟุตบอลเรอัลมาดริด เมื่อรวมกันแล้วเคยได้แชมป์ลีก 5 ครั้ง เดล โซล เป็นตัวแทนทีมชาติสเปนแข่งขันฟุตบอลโลก 2 ครั้งในคริสต์ทศวรรษ 1960
การโทรศัพท์ภาพ
การโทรศัพท์ภาพ () เป็นเทคโนโลยีโทรคมนาคมสำหรับการรับและส่งสัญญาณเสียงวิดีโอโดยผู้ใช้ที่อยู่ในสถานที่ที่แตกต่างกันสำหรับการสื่อสารระหว่างผู้คนในแบบเรียลไทม์
ปัจจุบัน การโทรศัพท์ภาพเริ่มมีบทบาทมากในรัฐบาลของหลายประเทศ, การแพทย์, การศึกษา, ธุรกิจ และการข่าว และยังเป็นประโยชน์อย่างยิ่งสำหรับผู้พิการทางเสียง ที่จะสามารถใช้ภาษามือ ในการสื่อสาร
โดยในปัจจุบันก็ได้มีซอฟต์แวร์ในลักษณะเช่นนี้อยู่มากมายสำหรับผู้คนทั่วไปได้ใช้งาน ไม่ว่าจะในคอมพิวเตอร์ อุปกรณ์อิเล็กทรอนิกส์ หรือโทรศัพท์มือถือ อาทิ วินโดวส์ไลฟ์ เมสเซนเจอร์, สไกป์ หรือการเฟสไทม์ ในอุปกรณ์ไอโอเอส ซึ่งส่วนมากจะเป็นการส่งสัญญาณผ่านอินเทอร์เน็ต
แนวคิดของเทคโนโลยีเริ่มเป็นที่นิยมในราว พ.ศ. 2430 ทั้งในสหรัฐอเมริกาและทวีปยุโรป แม้ว่าวิทยาศาสตร์ต้องใช้เวลาอีกนับครึ่งศตวรรษ สิ่งเหล่านี้วิวัฒนาการมาจากการศึกษาและทดลองทางโทรเลข, วิทยุ, โทรศัพท์ และโทรทัศน์
การพัฒนาของวิดีโอและโทรทัศน์เทคโนโลยีการส่งในสหรัฐอเมริกาและสหราชอาณาจักรเริ่มตั้งแต่ครึ่งหลังของ พ.ศ. 2463 เทคโนโลยีนี้ได้รับการผลักดันโดย AT&T เพื่อที่จะให้บริการเป็นส่วนเสริมจากการใช้โทรศัพท์ โดยมีหลายองค์การที่เชื่อว่าเทคโนโลยีนี้จะดีกว่าการสื่อสารด้วยเสียงแบบธรรมดา อย่างไรก็ตามเทคโนโลยีคล้ายกันนี้ถูกนำไปใช้กระจายเสียงโทรทัศน์สัญญาณแอนะล็อกมานานแล้ว
เกิดการปรับปรุงสำคัญของคุณภาพการโทรศัพท์ภาพในการให้บริการสำหรับคนหูหนวกในสหรัฐอเมริกาใน พ.ศ. 2546 เมื่อ Sorenson Media Inc. (ภายหลังคือ formerly Sorenson Vision Inc.) โดยบริษัทซอฟต์แวร์เข้ารหัสและบีบอัดวิดีโอได้พัฒนา VP-100 รุ่นใช้งานคนเดียวสำหรับชุมชนคนหูหนวกโดยเฉพาะ มันถูกออกแบบมาเพื่อส่งออกวิดีโอผ่านโทรทัศน์ของผู้ใช้เพื่อลดค่าใช้จ่ายจากการซื้อกิจการ ซึ่งกลายเป็นที่นิยมอย่างรวดเร็ว จากการอำนวยความสะดวกทางการศึกษาสำหรับคนหูหนวก
ไอ้หนุ่มกังฟูสู้ท้าลุย
ไอ้หนุ่มกังฟูสู้ท้าลุย (; ; พินอิน: Cài Lǐ Fó) ภาพยนตร์แอ็คชั่นสัญชาติฮ่องกง นำแสดงโดย หง จินเป่า, หง เทียนหมิง, หยวน หัว, หลิว เจียหยง, โต หยูฮัง
ที่เมืองเทมส์ ประเทศอังกฤษ เฉิน เหยินเจี๋ย นักศึกษาชาวจีนผู้ชำนาญกังฟูพร้อมกับเคน เพื่อนชาวญี่ปุ่น ได้พบกับ เฉิน เทียนไหล ผู้เป็นศิษย์พี่ที่เปรียบเสมือนพ่อแท้ ๆ ของตัวเอง เดินทางกลับสู่กวางตุ้ง พร้อมกับเคน ยังโรงเรียนสอนกังฟูแบบไฉ่หลีฟะของตระกูล ที่ซึ่งเทียนไหล และเฉิน เทียนจิน ผู้เป็นเสมือนพ่อและลุงของตนเองเปิดขึ้น ที่โรงเรียนไฉ่หลีฟะนี้จะถูกขายให้แก่กลุ่มแพนอเมริกา ซึ่งเป็นกลุ่มธุรกิจจัดการต่อสู้ป้องกันตัวทุนใหญ่ ซึ่งเทียนไหลได้มีจดหมายตัดสินใจขายแล้ว แต่เหยินเจี๋ยไม่ยอม จึงตกลงกันที่จะจัดการประลองขึ้นกับกลุ่มนักสู้ของแพนอเมริกา"Choy Lee Fut" เป็นภาพยนตร์กังฟูสัญชาติฮ่องกง (เข้าฉายในชื่อภาษาอังกฤษว่า "Fight the Fight") นำแสดงโดย หง จินเป่า หยวน หัว และนักแสดงในแบบกังฟูมากมาย และได้ หง เทียนหมิง นักแสดงหนุ่ม บุตรชายของหง จินเป่า มารับบทที่เสมือนเป็นพ่อลูกกันจริง ๆ ในเรื่องด้วย
ภาพยนตร์มิได้เข้าฉายในโรงภาพยนตร์ในประเทศไทย แต่ได้จำหน่ายเป็นดีวีดีแทน
เตียวฮอง
เตียวฮอง () เป็นหนึ่งในตัวละครจาก สามก๊ก เป็นบุตรชายของ เตียวเลี้ยว ขุนพลคนสำคัญแห่ง วุยก๊ก เมื่อบิดาถึงแก่อสัญกรรมเขาจึงได้เข้ารับราชการสืบต่อจากบิดาโดยมีบทบาทสำคัญครั้งแรกเมื่อคราว ขงเบ้ง บุกโจมตีวุยก๊กซึ่งตัวของเตียวฮองนั้นได้นำทหารออกรบจนได้ชัยชนะ
หลังจากนั้นเมื่อ สุมาอี้ ได้นำทัพบุกโจมตีก๊กของ กองซุนเอี๋ยน เตียวฮองก็ได้เป็นหนึ่งในแม่ทัพที่ได้ข้าร่วมสงครามครั้งนี้
เตียวฮองถึงแก่อสัญกรรมเมื่อใดไม่ปรากฏ
อาจารย์พิเศษ
อาจารย์พิเศษ (Part time Faculty หรือ Visiting Faculty) ผู้ประกอบอาชีพสอนหรืออาชีพอื่นซึ่งเป็นบุคคลภายนอกสถาบัน และอาจารย์จากคณะอื่นภายในสถาบันทีได้รับเชิญให้เป็นผู้สอน ผู้บรรยาย ผู้ให้การฝึกอบรม ในสาขาวิชาที่สถาบันเปิดดำเนินการ โดยมีการระบุชัดเจน ว่าเป็นอาจารย์พิเศษ ในหลายสถาบันอาจารย์พิเศษจะได้รับการเชิญมาบรรยายในวิชาที่อาจารย์ในสถาบันนั้น ๆ ยังไม่มีความเชียวชาญเพียงพอ โดยได้รับค่าตอบแทนตามประกาศของสถาบัน
ค่าตอบแทนการสอน หรือการบรรยายสำหรับอาจารย์พิเศษขึ้นอยู่กับประกาศ/ข้อกำหนดของโครงการการศึกษานั้น ๆ ทั้งนี่ ตามระเบียบกระทรวงการคลัง ระบุอัตราค่าตอบแทนเกี่ยวกับการสอน และ ค่าวิทยากร (ต่อชั่วโมงต่อคน) ดังต่อไปนี้
คนตัดคนภาคพิเศษ ตอน กำเนิดเกาจิ้ง
คนตัดคนภาคพิเศษ ตอน กำเนิดเกาจิ้ง (; ) เป็นภาพยนตร์ฮ่องกง ค.ศ. 1997 ที่เขียน, สร้าง และกำกับโดย หวังจิง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่ ภาพยนตร์ชุดนี้เป็นภาคย้อนอดีตที่ประสบความสำเร็จด้วยดี จากภาคแรกใน "คนตัดคน" ที่ โจว เหวินฟะ ได้นำแสดงมาก่อน ทั้งนี้ ชื่อภาพยนตร์ภาษาอังกฤษนั้น มีความคล้ายกับภาพยนตร์ของ โจว ซิงฉือ ในชื่อ "คนตัดคน 3" ("God of Gamblers III: Back to Shanghai")
เมื่อครั้งที่เกาจิ้ง (รับบทโดย หลี่หมิง) ในวัยหนุ่ม ซึ่งเดิมเขาได้รับการรับเลี้ยงดูโดยพ่อบุญธรรมที่ได้ถ่ายทอดวิชาพนันให้แก่เขา แต่แล้วเกาจิ้งก็ถูกพ่อบุญธรรมหักหลัง โดยสั่งให้เขาล้มพนัน แต่เกาจิ้งไม่ยินยอมเขาจึงถูกยิงเข้าที่ศีรษะ โชคดีที่เขารอดชีวิตมาได้ อย่างไรก็ตามเขาก็สูญเสียสัมปชัญญะในบางส่วนไป นี่เป็นมรสุมชีวิตครั้งสำคัญของเกาจิ้ง เขาได้สูญเสียคนรักรายแรกให้กับเกาอ้าว (รับบทโดย อู๋ เจิ้นหวี่) ซึ่งเป็นบุตรบุญธรรมคนพี่ อีกทั้งยังไม่สารถปกป้องหญิงสาวคนรักใหม่เอาไว้ได้ ก่อนที่เกาจิ้งจะเตรียมตัวเข้าร่วมการแข่งขันระดับนานาชาติในฐานะตัวแทนของออสเตรเลีย เพื่อพิสูจน์ว่าตนคือโคตรเซียนตัวจริง